રાજકોટ શહેર પોલીસ ચોપડે વધુ એક નોંધાયેલ હત્યાના બનાવની પ્રાપ્ત વિગતો મુજબ રાજકોટની માધાપર ચોકડી નજીક જામનગર રોડ ઉપર આવેલ મનહરપુર-1માં રહેતા અને રીક્ષા ચલાવી પરિવારનું ગુજરાન ચલાવતા ભુપતભાઇ સોમાભાઈ જાખેલીયાં નામના 36 વર્ષીય કોળી યુવકને આ જ વિસ્તારમાં રહેતા અને ફૂલ ડેકોરેશનનો વ્યવસાય કરતા જયદિપ વિભાભાઇ હુંબલ સાથે ત્રણેક મહિના પૂર્વે ઘર પાસે રીક્ષા પાર્ક કરવા મુદ્દે માથાકૂટ થઇ હતી ત્યારથી જયદીપ અને ભુપત વચ્ચે તણખા ઝરતા હતા ગત તારીખ 9ના રોજ ભુપતે ઘર પાસે રીક્ષા પાર્ક કરી હોય જયદીપ ત્યાંથી પસાર થતા તેને અહીં રીક્ષા પાર્ક કરવી નહિ તેમ કહી ઝઘડો કર્યો હતો બાદમાં ભુપત ઘરમાં જતો રહેતા જયદીપ, જયદીપનો ભાઈ પ્રકાશ વિભા હુંબલ, તેના પિતા વિભા હુંબલ, કૌટુંબિક ભાઈ જીતો કાનાભાઇ હુંબલ, જીતાનો નાનો ભાઈ, અશ્વિન ખેંગારભાઈ આહીર, આનંદ ખેંગારભાઈ આહીર, અરશી આહીર, મેરુ આહીર, ભરત હકાભાઈ બહોકીયા અને જયદીપના ઘરની સામે રહેતો ભરવાડ શખ્સ સહિતના કુલ 11 શખ્સો ધોકા, તલવાર, પાઇપ સહિતના હથિયારો લઈને ધસી આવ્યા હતા અને ઘરમાં ઘુસી ભુપત ઉપર હિંસક હુમલો કર્યો હતો આ હુમલામાં ભૂપતના હાથ પગ ભાંગી ગયા હતા અને માથામાં પણ ગંભીર ઇજા થઇ હતી જીવલેણ હુમલો થતા માતા કાંતાબેન ભૂપતને બચાવવા વચ્ચે પડતા તેમને પણ ઇજા થઇ હતી ભૂપતને પગમાં છરીઓના ઘા ઝીકી દીધા હતા હિચકારો હુમલો કરી રિક્ષામાં તોડફોડ કરી આરોપીઓ નાશી ગયા હતા ઘટનાને પગલે યુનિવર્સીટી પોલીસ સ્ટેશનના પીઆઇ આર એસ ઠાકર, પીએસઆઇ એમ વી રબારી સહિતનો કાફલો ઘટનાસ્થળે અને હોસ્પિટલે દોડી ગયો હતો અને ભુપત કોળીની ફરિયાદ પરથી 11 શખ્સો સામે હત્યાની કોશિશ, રાયોટીંગ સહિતની કલમો હેઠળ ગુનો નોંધ્યો હતો.